बाँफिकोट गाउँपालिका–३, दहखोलामा शुक्रबार बेलुकी जीप दुर्घटना हुँदा चालक आठबिसकोट नगरपालिका–१ का २८ वर्षीय टेकमान विकको मृत्यु भएको हो ।
स्यार्पूबाट नेपानेतर्फ जाँदै गरेको लु१ज २६६८ नम्बरको जीप दुर्घटना हुँदा चालक विकको घटनास्थलमै मृत्यु भएको जिल्ला प्रहरी कार्यालय रुकुम पश्चिमले जनाएको छ । दुर्घटनामा परि विककी पाँच वर्षीया छोरी पार्वती गम्भीर घाइते भएकी प्रहरी नायव उपरीक्षक सुमित खड्काले जानकारी दिनुभयो ।
घाइते विकलाई उपचारका लागि जिल्ला अस्पताल ल्याइँदैछ । विक जीप लिएर नेपानेमा रहेको ससुरालीमा जाँदै गरेको दुर्घटना भएको बताइएको छ ।